แนวโน้มหุ้นแกว่งกรอบแคบ
นักวิเคราะห์ฯ คาดตลาดหุ้นไทยเช้านี้แกว่งตัวปรับฐานออกข้างในกรอบแคบ รอมาตการยุโรป-ขึ้น XD หุ้นใหญ่ถ่วง
21 ส.ค. 2555

นักวิเคราะห์ฯ คาดตลาดหุ้นไทยเช้านี้แกว่งตัวปรับฐานออกข้างในกรอบแคบ รอมาตการยุโรป-ขึ้น XD หุ้นใหญ่ถ่วง
นายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ สำนักวิจัยทิสโก้ กล่าวว่า ตลาดหุ้นไทยเช้านี้น่าจะแกว่งตัวปรับฐานออกด้านข้างในกรอบแคบๆ รอความคืบหน้าของมาตรการแก้ปัญหาวิกฤตยุเศรษฐกิจโรป ด้านตลาดหุ้นต่างประเทศเมื่อคืนทรงตัวถึงปิดลบเล็กน้อย เนื่องจากไม่มีตัวเลขเศรษฐกิจสหรัฐประกาศออกมา จึงขาดปัจจัยใหม่มากระตุ้นการซื้อขาย
ในช่วงสัปดาห์นี้จะมีบรรดาผู้นำของชาติยุโรปหารือกันเกี่ยวกับแผนและการให้ความช่วยเหลือ รวมทั้งธนาคารกลางยุโรปก็มีการหาแนวทางในการแก้ไขปัญหาด้วย ล่าสุดอาจเข้าซื้อพันธบัตรของชาติยุโรปที่มีปัญหา หรือกำหนดเพดานอัตราดอกเบี้ยของแต่ละชาติ ซึ่งจะช่วยให้นักลงทุนคลายความกังวลไปได้บ้าง แต่ทั้งหมดนี้ก็ยังเป็นเพียงข่าว ยังไม่มีมาตรการใดออกมาชัดเจน 
ขณะที่วันนี้จะมีปัจจัยถ่วงเรื่องของการขึ้นเครื่องหมาย XD ของบริษัทจดทะเบียน 18 ตัว ซึ่งจะมีผลต่อดัชนี SET ประมาณ 2.4 จุด อาทิ ADVANC และ MAKRO เป็นต้น
พร้อมให้แนวรับ 1,215-1,220 จุด แนวต้าน 1,230-1,233 จุด